Nafarroako Parlamentuko Mahaiak, 2017ko urriaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Nafarroako eskola mapan eginen diren aldaketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko urriaren 30ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

Nafarroako Gobernuko lehendakariak erkidegoaren egoerari buruz urriaren 26an eta 27an egindako eztabaidan iragarri zuen aldaketak eginen direla eskola mapan, Nafarroako Toki Administrazioaren birmoldaketan eginen diren aldaketekin bat.

Hezkuntza Departamentuak zer aldaketa aztertu ditu Nafarroako eskola mapari dagokionez?

Hezkuntza Departamentuak zer aldaketa egin nahi du Nafarroako eskola mapan?

Zein izanen da aldaketa horiek egiteko izapidea?

Zer kronograma garatuko da?

Zer parte-hartze ezarriko da ukitutako eragileei dagokienez?

Corellan, 2017ko urriaren 26an

Foru parlamentaria: Alberto Catalán Higueras